I Heart of Darkness styrer du en dreng i jagten på hans forsvundne hund. For at styre ham bruger du følgende taster

Piletasterne styrer hans bevægelser.
Alt-tasten bruges til at hoppe, to hurtige tryk giver et ekstra langt hop.
Shift bruges til at skyde.
Ctrl bruges til at løbe.
D er hans special power.
Når han skyder med sin plasmariffel, kan du styre skuddet med piletasterne.

Fra hovedmenuen har du fire valg
Assign Player Fire forskellige spillere kan være i gang med hvert deres spil, vælg den spiller, du vil bruge, med piletasterne og derefter Quit.
Play Starter spillet med den aktuelle bruger.
Exit Afslutter spillet.
Options Her kan du vælge, hvad du vil bruge til at styre spillet tastatur, joypad eller joystick, og vælge de knapper, der skal bruges. Difficulty kan indstilles mellem Hard, Normal og Easy. Punktet Sound lader dig vælge mellem mono og stereo og skrue op og ned for lyden.

Vælger du Options-menuen, får du adgang til en række valg, udformet som steder i drengens hule. Du skifter fra punkt til punkt ved at dreje med piletasterne.
Load lader dig vælge at starte på et andet sted i spillet. Klik OK, så får du mulighed for med piletasterne at vælge det billede, du vil fortsætte fra.
Current Game Fortsæt spillet, hvor du slap sidst.
New Game Start et nyt spil.
Show Cinematics Viser de små animationer.
Quit Afslutter spillet.

På den første skærm er drengen i sit rumskib og må hoppe ud for at komme videre. Snart møder han det første uhyre, der skal skydes med plasmariflen. Et skelet, der hænger over ham, kan dog angribe med sin skygge. Skyggen kan ikke skydes, ram derfor skelettet. Snart løber han ind i en stor flok sorte uhyrer, det kan ikke betale sig at forsøge at udrydde dem, for de bliver ved med at komme. Men forsøg i stedet at vinde lidt plads fremefter, og ryk så frem mod højre. Det er ikke kun uhyrerne, der kan skydes, brug også plasmariflen på klipperne, det kan være nødvendigt for at komme videre.
Bliver du fanget af et uhyre, kan du svinge kroppen fra side til side med piletasterne for at kaste det af dig.

Dit spil bliver automatisk gemt, så du, næste gang du spiller Heart of Darkness, kan fortsætte, hvor du slap.

Du forlader spillet ved at taste Esc, vælge Yes og derefter menupunktet Quit, når du kommer tilbage til drengens hule.

Heart of Darkness kører under Windows 95 eller nyere

Systemkrav
Pentium CPU
16 MB ram
84 MB diskplads
DirectX

Afinstallation
Kør programmet "To uninstall Heart of Darkness - Demo". Det vil fjerne Heart of Darkness fra din computer.